Vysoký vrch (prírodná rezervácia)

Vysoký vrch je chránené územie, prírodná rezervácia v pohorí Čierna hora južne od vrchu Vysoký vrch (851 m n. m.), ktoré bolo vyhlásené v roku 1993. Územie sa nachádza v katastrálnom území obce Sokoľ a mestskej časti Košice – Sever v okrese Košice - okolie a okrese Košice Ι v Košickom kraji. Územie je určené na ochranu pralesovitého lesného spoločenstva s výskytom vzácnych a chránených rastlinných druhov žijúcich v ekotope Vysokého vrchu a Bielej skaly. Na vápencoch Bielej skaly sa vyskytuje xerotermická vegetácia. Na úpätí Bielej skaly sa nachádza Krížová jaskyňa (774 m n. m.) a Previsová jaskyňa (835 m n. m.), v ktorých sa zistilo zimovanie piatich druhov netopierov medzi nimi aj večernica severská a uchaňa čierna. Rezervácia má celkovú výmeru 365 000 m². Referencie Zdroje Chránené územia - Mestské lesy, Košice Výskum netopierov v pohorí Čierna hora Životné prostredie v okolí Košíc[nefunkčný odkaz]